cyanic-selkie/wikianc huggingface dataset:
ম্যামথ
বিলুপ্তি
গবেষকদের একটি দল মনে করেন, বরফযুগের শেষে বিশাল তৃণভূমি ক্রমশ বনে ঢেকে যেতে থাকলে এরা খাদ্যাভাবে বিভিন্ন জায়গায় বিচ্ছিন্ন হয়ে ছড়িয়ে পড়ে। এমন বিচ্ছিন্নতা তাদের অস্তিত্বের জন্য হুমকি হয়ে দাঁড়ায়। কেননা, পৃথিবীর তাপমাত্রা তখন ক্রমশ বাড়ছিল। সাগরপৃষ্ঠের উচ্চতা বৃদ্ধির সাথে ও বিশাল বিশাল তৃণভূমি বনে পরিণত হয়ে যাওয়ায় তাদের খাবারের অভাব ক্রমশ প্রকট হয়ে উঠছিল। ম্যামথরা যেহেতু ছিল বরফযুগের প্রাণী, তাই সে সময়ের হিমশীতল পরিবেশে গায়ে লোম ও চর্বির আধিক্য থাকায় তারা খুব সহজেই মানিয়ে নিয়েছিল নিজেদের। কিন্তু বরফযুগের অবসান হওয়ায় ও তাপমাত্রা বৃদ্ধির সাথে তাদের অবসানও নিশ্চিত হয়ে যায়। তারা পরিবর্তিত তাপমাত্রায় টিকে থাকতে পারেনি। পর্যাপ্ত খাবার কিংবা সুপেয় পানির অভাব, সেই সাথে ক্রমাগত শিকার হয়তো তাদের বিলুপ্ত হওয়ার প্রক্রিয়াকে ত্বরান্বিত করে।
এই বিশালাকার প্রাণীর বিলুপ্তির পেছনে সম্ভাব্য কারণ হিসেবে আরো কিছু সম্ভাবনার কথা বলা যেতে পারে। যেমন, হঠাৎই নতুন কোনো রোগজীবাণুর আক্রমণ, মহামারি বা বড় কোনো দুর্যোগে তারা প্রাণ হারিয়েছে। এমনও হতে পারে, ধীরে ধীরে তাদের সংখ্যা অনেক কমে যাওয়ায় জিনবৈচিত্র্য হ্রাস পেয়ে বিলুপ্ত হয়ে গেছে তারা। কিন্তু, এসবই শুধু অনুমান। বাস্তবে কোনোটারই পক্ষে তেমন কোনো প্রমাণ নেই।
গ্যালারি
thumb|left|Mammuthus thumb|left|Mammuthus thumb|left|Comparison of a [[woolly mammoth (L) and an American mastodon (R).]]
২০০৯ সালে উত্তর কোরিয়ার পারমাণবিক পরীক্ষা
২০০৯ সালের উত্তর কোরিয়ার পারমাণবিক পরীক্ষা বলতে ২০০৯ সালের ২৫শে মে উত্তর কোরিয়ার পারমাণবিক অস্ত্রর মাধ্যমে ভূগর্ভে পরমাণু অস্ত্র পরীক্ষাকে মূলতঃ বোঝায়। এটি দেশটির দ্বিতীয় পারমাণবিক পরীক্ষা ছিল প্রথম পরীক্ষাটি  সালের অক্টোবরে করা হয়। এই পরীক্ষাটি সারা বিশ্বব্যাপী নিন্দিত হয়। এই পরীক্ষার পরপরই মার্কিন যুক্তরাষ্ট্রের নিরাপত্তা পরিষদ একটি নিরাপত্তা নীতিমালা, "রেজুলেশন ১৮৭৪" পাস করে এবং উত্তর কোরিয়ার অনুমোদনের ব্যাপারে আরো সচেতন হয়। দেশটির উত্তরাধিকার সংকটের ফলস্বরূপই এই পরীক্ষাটি চালানো হয়েছিল বলে ধারণা করা হয়।    ২০০৮ এর গ্রীষ্মে কিম জোং-ই এর স্ট্রোকের পর, তার তৃতীয় পুত্র, কিম জোং-উন এর উপর দায়িত্বভার অর্পিত হয়। অধিকাংশের ধারণা,নিজেদের সম্ভাব্য সংকটকালীন সময়েও উত্তর কোরিয়া পারমাণবিক অস্ত্র গবেষণা থেকে পিছু পা হয়নি প্রমাণ করতেই এই পারমাণবিক পরীক্ষাটি করা হয়।
ইতিহাস
২০০৯ সালের এপ্রিলের ৫ তারিখে উত্তর কোরিয়া একটি রকেট নিক্ষেপ করে। বলা হয়ে থাকে,গোয়াংমিয়ংসং-২ নামের একটি কৃত্রিম উপগ্রহ বহন করছিল রকেটটি। এর পরপরই মার্কিন যুক্তরাষ্ট্রের নিরাপত্তা পরিষদ একটি প্রেসিডেনশিয়াল স্টেটমেন্ট গ্রহণ করে। মার্কিন যুক্তরাষ্ট্রের এরূপ সিদ্ধান্তের প্রতিবাদে উত্তর কোরিয়া দ্বিতীয় পারমাণবিক পরীক্ষা চালানোর হুমকি দেয়। উত্তর কোরিয়া সীমিত আকারে মাঝারি রেঞ্জের পারমাণবিক মিসাইল তৈরি করছে যা যেকোন সময় নিক্ষেপের জন্য প্রস্তুত একজন বিশ্লেষক কর্তৃক এরকম তথ্য প্রচারের পরপরই উক্ত পরীক্ষাটি চালানো হয়।
২০০৯ সালের জুনে ঘোষণা দেয়া হয় কিম জং-ইলের পর উত্তর কোরিয়ার নেতৃত্ব দিবেন কিম জং-ঊন। মার্কিন সরকার পরিস্থিতি পর্যবেক্ষণ করে জানায় কিম জং-ইলের জীবদ্দশাতেই উত্তর কোরিয়ার পারমাণবিক শক্তিকে প্রতিষ্ঠিত করতে পরীক্ষাটি চালানো হয়।
উত্তর কোরিয়ার বক্তব্য
সোমবার, কোরিয়ান সময় প্রায় ১০:০০ টার দিকে পারমাণবিক পরীক্ষাটি চালানোর এক ঘণ্টা আগে ওয়াশিংটন ডি.সি এবং বেইজিংকে পিয়ং ইয়াং বার্তা পাঠায়। যদি বার্তাতে পরীক্ষার সময় জানানো ছিল না। মার্কিন যুক্তরাষ্ট্র সাথে সাথেই সিক্স-পার্টি টক এর অন্য চারটি সদস্য রাষ্ট্রের সাথে যোগাযোগ করে। উত্তর কোরীয় সরকার কর্তৃক পরিচালিত কোরিয়ান সেন্ট্রাল নিউজ এজেন্সি একটি ঘোষণা দেয়, যার অংশবিশেষঃ
ভূকম্পন
দক্ষিণ কোরিয়া এবং জাপান উভয়ই কোরিয়ান স্ট্যান্ডার্ড সময় ০০:৫০ ইউটিসি তে ভূকম্পনের রিপোর্ট দেয়।. মার্কিন যুক্তরাষ্ট্রের ভৌগোলিক পরিসংখ্যান থেকে কিমচেক থেকে  প্রায় ৭০ কি.মি উত্তর-পশ্চিমে  এবং  পিয়ং ইয়াং এর৩৭৫ কি.মি  উত্তর-পূর্বে পারমাণবিক পরীক্ষার অঞ্চল থেকে মাত্র কয়েক কি.মি  দূরে শূন্য গভীরতায় ৪.৭ মাত্রা ভূকম্পনের রিপোর্ট দেয়া হয়। জাপানের আবহাওয়া অফিসের হিসেবে সেদিন ৫.৩ মাত্রার ভূমিকম্প হয়েছিল। দক্ষিণ কোরিয়ার ইউনিভার্সিটি অফ সায়েন্স ও টেকনোলজির ভূ-খনিজ সম্পদ ইন্সটিটিউট একই এলাকায় ভূকম্পনের রিপোর্ট দেয়, তবে তা ২০০৬ সালের চেয়ে অনেক শক্ত ছিল।
পরীক্ষার বিশ্লেষণ
পারমাণবিক পরীক্ষাটির উৎপাদের ব্যাপারে নিশ্চিত ধারণা না পেলেও বিশ্লেষকরা এটি একটি সফল পরীক্ষা বলেই মেনে নিয়েছেন। মার্কিন ইন্টেলিজেন্স কম্যুনিটি ধারণা করেছে যে উত্তর কোরিয়ার পরীক্ষাটির খুব সম্ভবত "কয়েক কিলোটন" উৎপাদ তৈরিতে সক্ষম হয়। পরীক্ষাটি ২০০৬ সালের বিস্ফোরন অপেক্ষা কিছুটা বড় ছিল বলে প্রিপারেটরি কমিশন ( CTBTO) থেকে জানানো হয়। ২৩টি ভূমিকম্প কেন্দ্রের তথ্যানুযায়ী, প্রিপারেটরি কমিশন ২০০৬ সালের বিস্ফোরনে ৪.১ মাত্রার ভূকম্পনে ০.৮ কিলোটন উৎপাদের সাথে তুলনা করে ২০০৯ সালের এই বিস্ফোরণটিতে ৪.৫২ মাত্রার ভূকম্পন ঘটে এবং বিস্ফোরিত উৎপাদ ২.৪ কিলোটনের মত হয় বলে ধারণা করে। রাশিয়া এই বিস্ফোরনের উৎআদ লক্ষনীয়ভাবে ১০ থেকে ২০ কিলোটন বলে প্রকাশ করে। যা প্রায় দ্বিতীয় বিশ্বযুদ্ধের সময় মার্কিন যুক্তরাষ্ট্র কর্তৃক সংঘটিত ট্রিনিটি এবং ফ্যাট ম্যান বোম বিস্ফোরনের সমান। ২০০৬ সালের পরীক্ষার পরেও রাশিয়া তা ৫ থেকে ১০ কিলোটন বলে প্রচার করে যদিও অন্যান্য সূত্র মতে তা ০.৫ থেকে ০.৯ কিলোটনেই সীমাবদ্ধ ছিল। দক্ষিণ কোরিয়ার প্রতিরক্ষা মন্ত্রী, লি সাং-হি, যথেষ্ট তথ্যের অভাব থাকলেও এতে সম্ভবত ১ থেকে ২০ কিলোটনের মত উৎপাদ হয়েছিল বলে মন্তব্য করেন।
মিসাইল পরীক্ষা
একই দিনে উত্তর কোরিয়া স্বল্প দূরত্বের মিসাইল পরীক্ষা চালায়। প্রথমে তিনটি মসাইল নিক্ষেপের কথা ঘোষিত হলেও ২০০৯ সালের ২৭শে মে দক্ষিণ কোরিয়ার নিরাপত্তা মন্ত্রণালয় দুইটি মিসাইল নিক্ষেপের মাধ্যমে পরীক্ষার সত্যতা স্বীকার করে। প্রথম মিসাইলটি  দূরত্বগামী ছিল। দক্ষিণ কোরিয়ার সংবাদ সংস্থা(Yonhup) সামরিক বাহিনীর বরাত দিয়ে জানায়, জাপান এবং মার্কিন যুক্তরাষ্ট্রের নজরদারিরত বিমান থেকে পারমাণবিক পরীক্ষা চালানোর স্থানের উপর দৃষ্টি সরিয়ে রাখতে মিসাইল দু'টি নিক্ষেপ করা হয়েছিল।
একই বছরের ২৭শে মে'র মাঝে উত্তর কোরিয়া কর্তৃক অন্তত পাঁচটি মিসাইল নিক্ষেপের ঘটনা ঘটে। একজন সামরিক মুখপাত্র সরকারি প্রচার মাধ্যমের বরাত দিয়ে জানায়, উত্তর কোরিয়া পশ্চিম সমুদ্র ঊপকূলের দিকেও মিসাইল নিক্ষেপ হতে পারে ইঙ্গিত দিয়ে জানায় সেইদিকের নিরাপত্তা তারা নিশ্চিত করতে পারছে না।
২৮শে মে, উত্তর কোরিয়ার পূর্ব ঊপকূলের দিকে আরেকটি মিসাইল নিক্ষেপণের ঘটনা ঘটে।
ফলাফল
উত্তর কোরিয়ার পারমাণবিক পরীক্ষার সংবাদ খুব দ্রুত দক্ষিণ কোরিয়ার অর্থনীতিতে প্রভাবে ফেলে। ২৫শে, পরীক্ষার দিন প্রধান শেয়ার সূচক ৪% নেমে যায় এবং মার্কিন ডলারের তুলনায় কোরিয়ান ওনের ১% দর পতন ঘটে। ২২শে মে জাপানী ইয়েন প্রতি ডলারে ৯৪.৭৮ থেকে ৯৫.১০ হয়। কোরীয় উপদ্বীপের উত্তেজনা পারমাণবিক যুদ্ধে রূপ নেয়ার আশঙ্কায় রাশিয়া বেশকিছু নিরাপত্তার ব্যবস্থা গ্রহণ করে। উত্তর কোরিয়াও মে মাসের ২৯ তারিখে দেশটির সার্বভৌমত্ব লঙ্ঘন করলে দক্ষিণ কোরিয়া এবং ঊপকূলের নিকটবর্তী অবস্থানরত মার্কিন যুক্তরাষ্ট্রের নৌজাহাজ আক্রমণের হুমকি দেয়। জাপান এই ঘটনার রেশ ধরে নিজেদের সামরিক শক্তি বৃদ্ধির ব্যাপারে আলোচনা শুরু করে। প্রয়োজনবোধে পারমাণবিক শক্তির ব্যবহার এবং এ সংক্রান্ত প্রচলিত ট্যাবু নিয়ে আলোচনা বিতর্কের উত্থাপন করে। মার্কিন সহকারী সচিব জিম স্টেইনবার্গ এবং উত্তর কোরিয়ায় নিযুক্ত বিশেষ মার্কিন দূত স্টিফেন বসওর্থ ২০০৯ সালের জুনের ১ তারিখে একটি প্রতিনিধি দল এশিয়ায় আঞ্চলিক শক্তির সাথে একটি আলোচনায় বসে। বৈঠকে উত্তর কোরিয়ার সাম্প্রতিক পারমাণবিক পরীক্ষার প্রতিক্রিয়া কীভাবে দেয়া যায় তা নিয়ে আলোচনা হয়। প্রতিনিধি দলে সন্ত্রাস ও অর্থনৈতিক ইন্টেলিজেন্সের ট্রেজারি আন্ডার-সেক্রেটারি স্টুয়ার্ট লেভি এবং জয়েন্ট চীফ অব স্টাফসের(JCS) এডমিরাল জেমস উইনফেল্ড উপস্থিত ছিলেন।
নতুন মহাকাশ নিয়মের নথি মোতাবেক ২০০৯ সালের ২রা জুন জাপান একটি উপগ্রহীয় পূর্ব-সতর্কীকরণ পদ্ধতির মিসাইল তৈরির পরিকল্পনা গ্রহণ করে। এর এক বছর পরে জাপান প্রায় দশক ধরে বিদ্যমান নিষেধাজ্ঞা তুলে নিয়ে সামরিক বাহিনীকে বেশ কিছু ছাড় দেয়। উত্তর কোরিয়া কিছু মধ্য -দূরত্বগামী মিসাইল নিক্ষেপণের প্রস্তুতি নিচ্ছে এরকম সংবাদে তৎকালীন শাসক মহলের আইনপ্রণেতারা উপদেশ দেয় যে, জাপানের উচিত উত্তর কোরিয়ার জাহাজ সমূহের উপর নজর রাখা। একই দিনে উত্তর কোরীয় সেনাবাহিনী দেশটির পশ্চিম সমুদ্র ঊপকূলে নৌ মহড়া চালিয়েছে এরকম তথ্যের ভিত্তিতে দক্ষিণ কোরিয়া একটি উচ্চ গতি সম্পন্ন নৌ রণতরী, ইউন ইয়োংহা নিয়ে আসে। ১৯৯৯ থেকে ২০০২ সাল অব্দি দুই কোরিয়ার দাঙ্গার অঞ্চলে নিয়ে আসে।
উত্তর কোরিয়ার এই পারমাণবিক পরীক্ষার পর মার্কিন যুক্তরাষ্ট্র দক্ষিণ কোরিয়ার নিকট বিভিন্ন প্রকার অস্ত্র বিক্রিতে রাজি হয়। এর মাঝে জিবিইউ-২৮(GBU-28) "বাংকার বাস্টার" বোমা, এসএস-২ স্টান্ডার্ড( SM-2 Standard), মিসাইল, এবং এফ-১৬ ব্লক ৩২ এয়ারক্রাফটের উন্নতীকরণ এবং দক্ষিণ কোরিয়া সামরিক বাহিনীর দক্ষতা বৃদ্ধি উল্লেখযোগ্য।  দক্ষিণ কোরিয়ার সামরিক বাহিনী উত্তর কোরিয়ার সামরিক বাহিনীর প্রথম আক্রমণ পরবর্তী আক্রমণের পরিকল্পনা তৈরি করে রাখে।
ইউএনএসসি নীতিমালা ১৮৭৪
জাতিসংঘের নিরাপত্তা পরিষদ সর্বসম্মতিক্রমে "জাতিসংঘ নিরাপত্তা পরিষদ নীতিমালা ১৮৭৪" গ্রহণ করে। যেটা অনুযায়ী উত্তর কোরিয়ার উপর অর্থনৈতিক নিষেধাজ্ঞা সমূহ আরো কঠোর করা হয়। এছাড়াও অনুমোদিত সদস্য রাষ্ট্রকে উত্তর কোরিয়ার মালবাহী কার্গো পর্যবেক্ষণ এবং পারমাণবিক অস্ত্র সংক্রান্ত কাজে জড়িত সন্দেহে ধ্বংস করার অধিকার দেয়া হয়। এই সিদ্ধান্তের উত্তরে উত্তর কোরিয়া থেকে একটি বিবৃতি দেয়া হয়। যেখানে বলা হয়, দেশটি পারমাণবিক অস্ত্র তৈরিতে মজুদকৃত প্লুটোনিয়াম ব্যবহার শুরু করতে যাচ্ছে। আরো জানানো হয়, দেশটি ইউরেনিয়াম সমৃদ্ধীকরণ শুরু করবে এবং এক্ষেত্রে যেকোন ধরনের মার্কিনী হস্তক্ষেপকে যুদ্ধ শুরুর ইঙ্গিত বলে মেনে নিবে। উত্তর কোরিয়ার অন্যান্য সব বিবৃতির তুলনায় এই বিবৃতিকে কম অসৌহার্দ্যপূর্ণ বলা হয়।
তাকাইয়া ইওশিনারে
তাকাইয়া ইওশিনারে (吉馴 空矢, Takaya Yoshinare; জন্ম: ৭ জুন ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
তাকাইয়া ইওশিনারে ২০০১ সালের ৭ই জুন তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
সিন্টার ক্লাস সান
সিন্টার ক্লাস সান মেঘালয় রাজ্যের এক ভারতীয় রাজনীতিবিদ। তিনি ইউনাইটেড ডেমোক্র্যাটিক পার্টির সদস্য।
তিনি ২০১৮ সালে মেঘালয়ের ইস্ট খাসি হিলস জেলার মাওফলং বিধানসভা কেন্দ্র থেকে স্বতন্ত্র রাজনীতিবিদ হিসাবে নির্বাচিত হলেও পরে ইউনাইটেড ডেমোক্র্যাটিক পার্টিতে যোগ দিয়েছিলেন।
তথ্যসূত্র
Syntar Klas Sunn
রোবট ভবন
রোবট ভবন 'সাথর্ন' ব্যবসা জেলা ব্যাংকক, থাইল্যান্ডে অবস্থিত; বাড়িটি 'মার্কিন ওভারসিজ ব্যাঙ্ক' এর ব্যাংককের সদর দপ্তর। এটি সুমিত জুমসাই কর্তৃক এশিয়া ব্যাংক এর জন্য ডিজাইন করা হয়েছে, ব্যাংকিং এ কম্পিউটারিকরণের প্রতিফলিত ঘটাতে।
রেস রিলেশন
রেস রিলেশন হলো একটি ধারণা যা ১৯১৯ সালের শিকাগো রেসের দাঙ্গার পরে শিকাগোতে উদ্ভূত হয়েছিল। এই সহিংসতার পরিপ্রেক্ষিতে নগর কর্তৃপক্ষ শিকাগো রেস রিলেশন কমিশন স্থাপন করেছিল। এটি পুরোপুরি পুরুষদের নিয়ে গঠিত হয়েছিলো, যেখানে ছয়জন ছিলো আফ্রিকান-আমেরিকান এবং ছয়জন ইউরোপীয়-আমেরিকান।  তবে এডিনবার্গ বিশ্ববিদ্যালয়ে কেনেথ লিটলের নেতৃত্বে সামাজিক নৃবিজ্ঞান বিভাগ প্রতিষ্ঠার মধ্য দিয়েই যুক্তরাজ্যে এ ধারণাটি প্রাতিষ্ঠানিকভাবে তাৎপর্যপূর্ণ হয়ে ওঠে।
দিওয়ানুল আজিজ
দিওয়ানুল আজিজ একটি আরবি কাব্যগ্রন্থ। এই গ্রন্থে আজিজুল হক রচিত কাব্যসমূহ সংকলিত হয়েছে। গ্রন্থটি জামিয়া রাহমানিয়া আরাবিয়া, ঢাকা সহ বিভিন্ন মাদ্রাসার পাঠ্যভুক্ত রয়েছে। কাব্যসমূহ কয়েকজন আরবি সাহিত্যিক কর্তৃক প্রশংসিত হয়েছে। ২০১৪ সালের ২৭ ফেব্রুয়ারি আবদুল হাই পাহাড়পুরী ‘আরবি সাহিত্যে শায়খুল হাদিস আল্লামা আজিজুল হক (রহ.)’ শীর্ষক সেমিনারে গ্রন্থটির পাঠ উদ্বোধন করেন।
ভারভারা সাহাকিয়ান
ভারভারা সাহাকিয়ান (মৃত্যু ১৯৩৪) ছিলেন একজন আর্মেনীয় রাজনীতিবিদ। ১৯১৯ খ্রিস্টাব্দে তিনি সংসদে নির্বাচিত হয়ে দেশের প্রথম তিন মহিলা সাংসদের মধ্যে একজন হয়েছিলেন।
জীবনপঞ্জী
ভারভারা সাহাকিয়ান আভেতিক সাহাকিয়ানের সঙ্গে বিবাহ বন্ধনে আবদ্ধ হয়েছিলেন, যিনি আর্মেনিয়ার সংসদের প্রথম চেয়ারম্যান হয়েছিলেন। আর্মেনীয় বিপ্লবী ফেডারেশনের একজন সদস্য  হিসেবে জুন ১৯১৯ সংসদ নির্বাচনে তিনি এক প্রার্থী ছিলেন এবং একই সঙ্গে তিনি পারছুহি পার্টিজপানিয়ান-বার্সেগিয়ান এবং কাতারাইন জালিয়ান-মানুকিয়ান সহ তিন নির্বাচিত মহিলা প্রতিনিধির অন্যতম ছিলেন।
১৯২০ খ্রিস্টাব্দে বলশেভিক দায়িত্ব গ্রহণের পর আভেতিক বন্দি হয়েছিলেন। তাঁর মুক্তি হওয়ার পর, ইরাকে বসতি স্থাপনের আগে তাঁদের শিশুরা সহ ওই দম্পতি পায়ে হেঁটে পারস্যের তাবরিজে পালিয়ে গিয়েছিলেন। যাই হোক, আবহাওয়ার তারতম্যে ভারভারার স্বাস্থ্যের ক্ষতি হয় এবং পরিবার সহ বেইরুটে পুনর্বসতি করেন। তিনি স্থানীয় আর্মেনিয়ান রিলিফ ক্রসে সামিল হয়েছিলেন, কিন্তু ১৯৩৪ খ্রিস্টাব্দে তাঁর জীবনাবসান হয়।
সমরস
সমরস (समरास; ; ; ) আক্ষরিক অর্থে "এক-স্বাদ"  "এক-গন্ধ"  বা "একই-স্বাদ" এবং এর অর্থ অনুভূতি, অ-বৈষম্যহীন বা বিশ্রামে মন।
বৌদ্ধধর্মে
নালন্দ অনুবাদ কমিটি (১৯৮২: পৃষ্টা ২২৩) মারপা, বিখ্যাত তিব্বতি যোগী ও সমরসকে এইভাবে সংজ্ঞায়িত করে: "...সমান স্বাদ (সমরস) বৌদ্ধ তন্ত্রের যোগ অনুশীলন এবং দৃশ্যায়ন অনুশীলন অত্যন্ত জটিল, কিন্তু তাদের অন্তর্নিহিত জিনিসগুলির একক অভিজ্ঞতা। এই উপলব্ধি বা মনের অবস্থাকে কখনও কখনও সমান স্বাদ বলা হয়, যার অর্থ হল ভাল ও মন্দ, জাগ্রত ও নিদ্রা ইত্যাদির সমস্ত চরম শূন্যতা এবং মনের একই মৌলিক প্রকৃতি রয়েছে।"
হিন্দুধর্মে
সমরস হল নাথ ঐতিহ্যের চারটি প্রধান 'সাংকেতিক লিপির সমাধানসূত্র' ও 'শিক্ষা' এর একটি, বাকি তিনটি হল স্বেচ্ছাচার, সাম ও সহজ।
শ্রী গুরুদেব মহেন্দ্রনাথ, International Nath Order এট প্রতিষ্ঠাতা,  লিখেছেন: "বৈদিক গ্রন্থ থেকে সম্পূর্ণ অনুপস্থিত এই অনন্য শব্দটি তন্ত্র, উপনিষদ ও সর্বোত্তম অ-বৈদিক সাহিত্যে বারবার পাওয়া যায়। অবধূত গীতার ছোট অধ্যায়ে, এটি চল্লিশ বারেরও বেশি ঘটে। এই শব্দের জ্ঞান ছাড়া এই পুরো গীতা পড়া ও বোঝা অসম্ভব।
তান্ত্রিক বা অ-বৈদিক শিক্ষকরা উচ্চতর সত্যের পরামর্শ দেওয়ার জন্য তার জাগতিক অর্থে সমরসা শব্দটি ব্যবহার করেছেন। সমরস অর্গাজমের মুহূর্তে যৌন মিলনে অর্জিত আনন্দকে বোঝাতে পারে। এটি ব্যবহার করে, যেমনটি তারা করেছে অন্যান্য অনেক পার্থিব জিনিসের ক্ষেত্রে - যৌন সুখের মুহূর্ত ও উপলব্ধির আধ্যাত্মিক আনন্দের মধ্যে সাদৃশ্য আঁকতে - পুরুষ ও মহিলারা, মনে করা হয়েছিল, আপেক্ষিক জীবনের উদাহরণগুলি থেকে পরম ধারণাগুলি আরও ভালভাবে বুঝতে পারবে।
উচ্চতর দিকে যাওয়া, এর অর্থ হল সমস্ত কিছুর অপরিহার্য ঐক্য-সমস্ত অস্তিত্বের, সাম্যের সামঞ্জস্য, সম্প্রীতির পরম আনন্দ, যা নান্দনিকভাবে ভারসাম্যপূর্ণ, অভেদহীন ঐক্য, পরম আত্তীকরণ, সবচেয়ে নিখুঁত একীকরণ ও একত্বের সর্বোচ্চ পরিপূর্ণতা।
দত্তাত্রেয়ের কাছে, এর অর্থ ছিল পরম সত্যের উপলব্ধির পর্যায়, যেখানে অনুসন্ধানকারী ও অন্বেষণকারীর মধ্যে অনুভব, দেখা বা অভিজ্ঞতার আর কোনো পার্থক্য নেই। গোরক্ষনাথ, যিনি নাথদের প্রথম গ্রন্থ রচনা করেছিলেন, তিনি সমরসকে পরম সত্যের উপলব্ধিতে পরম স্বাধীনতা, শান্তি এবং প্রাপ্তির অবস্থা হিসাবে ব্যাখ্যা করেছেন। তিনি এটিকে সমাধির চেয়ে উচ্চ স্তরে স্থাপন করেছিলেন।
সমরস আনন্দ ও সুখকে নিখুঁত সমতা ও প্রশান্তি সহ বোঝায়, সমাধি শেষ হওয়ার পরে বজায় রাখা এবং জাগ্রত বা সচেতন অবস্থায় চলতে থাকে। এই অর্থে, এটি একটি স্থায়ী পরমানন্দ ও মনন যা সাধক সর্বদা বজায় রাখে।"
কল্যাণী রেলওয়ে স্টেশন
কল্যাণী রেলওয়ে স্টেশন হল কল্যাণী শহরের কলকাতা শহরতলি রেল-এর  একটি জংশন স্টেশন। এই স্টেশনটি পশ্চিমবঙ্গের শিয়ালদহ-রাণাঘাট লাইন এবং কল্যাণী সীমান্ত শাখা লাইনের সংযোগ ঘটিয়েছে। এটি পশ্চিমবঙ্গ  রাজ্যের নদীয়া জেলায় অবস্থিত। এটি কল্যাণী শহর এবং পার্শ্ববর্তী অঞ্চলের সেবা প্রদান করে।
ইতিহাস
পূর্ব বাংলার সঙ্গে রেলপথে কলকাতা শহরের যোগাযোগের জন্য কলকাতা (শিয়ালদহ) - কুষ্টিয়া লাইনটি ১৮৬২ সালে চালু হয়। সেই সময় ইস্টার্ন বেঙ্গল রেলওয়ে হুগলি নদীর পূর্বদিকে কাজ করত। ভারতের ব্রিটিশ সরকার তখন চন্দমারী হল্ট নামের রুসভেল্ট শহরে রেলওয়ে স্টেশন স্থাপন করে। ১৯৫৪ সালে এটি কল্যাণী শহরের নামে নামকরণ করা হয়। ১৯৭৯ সালে রেললাইনটি কল্যাণী প্রধান থেকে কল্যাণি সীমান্ত স্টেশনে প্রসারিত এবং কল্যাণী ও কল্যাণী সীমান্ত স্থানীয় ইএমইউ ট্রেনগুলির মাধ্যমে সরাসরি সংযোগ স্থাপন করে। শিয়ালদহ রেলওয়ে স্টেশন এবং কল্যাণী জংশন স্টেশনের দূরত্ব ৪৮ কিমি।
বৈদ্যুতিকরণ
শিয়ালদহ-রানাঘাট লাইনটি ১৯৬৩-১৯৬৪ সালে বৈদ্যুতিকরণ সম্পূর্ণ হয়।
পরিকাঠামো
thumb|left|280px|ছবিতে কল্যাণী রেলওয়ে স্টেশনের ১ নং ও ২ নং প্ল্যাটফর্ম সহ চারটি রেল ট্র্যাক দৃশ্যমান।
সিটিগ্রুপ সেন্টার
সিটিগ্রুপ সেন্টার হল একটি সিডনি, নিউ সাউথ ওয়েলস, অস্ট্রেলিয়া অবস্থিত আকাশচুম্বী ভবন। ভবনটি অস্ট্রেলিয়ার ১০ তম উচ্চতম ভবন ছিল কিন্তু ২০০০ সালে সমাপ্তির সময়ে ৮ম উচ্চতম ছিল। এছাড়াও এটির বাড়ির ছাদ থেকে মাপা হলে সিটিগ্রুপ সেন্টার শহরের মধ্যে সবচেয়ে লম্বা ভবন। স্থপতি ছিলেন ক্রন এন্ড এ্যাসোসিয়েশন, নেতৃত্বে ছিলেন আলবার্ট স্পির।
ভবনটির অফিসে স্থান ৪১, ভূগর্ভস্থ পার্কিং এর ৫ এবং "দ্যা গ্যালারী" নামে পরিচিত বাণিজ্যিক স্থান ৪ রয়েছে। ভূগর্ভস্থ আর্কেড টাউন হল রেলওয়ে স্টেশন থেকে নিম্নে একতলা এবং এবং কুইন ভিক্টোরিয়া ভবন সংযোগস্থল রয়েছে।
পারিবারিক বিশৃঙ্খলা
পারিবারিক বিশৃঙ্খলা হলো একটি পরিবারের বিশেষ অবস্থা। পরিবারের মাধ্যমে ব্যক্তি তার সকল প্রয়োজনীয় চাহিদা পূরণ করতে চায়। কিন্তু যদি কোন কারণে পরিবারের পরিবারের সদস্যগণ তাদের দায়িত্ব কর্তব্য পালনে বার্থ হয় তখন পরিবারের মধ্যে এক ধরনের অস্বাভাবিক পরিবেশের সৃষ্টি হয়। আর এই অনাকাঙ্ক্ষিত পরিস্থিতিকেই বলা হয় পারিবারিক বিশৃঙ্খলা।
সংজ্ঞা
পরিবারের সদস্যদের মধ্যে সৃষ্ট বিশৃঙ্খলা হল পারিবারিক বিশৃঙ্খলা ।
ডোডো
ডোডো (Raphus cucullatus) একপ্রজাতির বিলুপ্ত উড্ডয়ন অক্ষম পাখি। পাখিটি ছিল মাদাগাস্কারের পূর্বে ভারত মহাসাগরে অবস্থিত মরিশাস দ্বীপে স্থানিক প্রজাতি। জিনগতভাবে আরেক বিলুপ্ত প্রজাতি রড্রিগেজ সলিটেয়ার এর নিকটতম আত্মীয়। এ দুই প্রজাতি নিয়ে কলুম্বিডি গোত্রের অন্তর্গত র‍্যাফিনি উপগোত্রটি গঠিত। বর্তমানে জীবিত প্রজাতিগুলোর মধ্যে নিকোবর কবুতর ডোডোর নিকটতম আত্মীয়। একসময় ধারণা ছিল রেউনিওঁ দ্বীপে একটি সাদা ডোডো বাস করে। দুঃখজনক হলেও সত্য, ধারণাটি ভুল।
চরিত্র
এই পাখি উড়তে পারতো না। ভালো সাতার কাটতে পারতো। এই পাখির মাংস ছিল সুস্বাদু। তবে কারও কারও মতে এ পাখি খেতে খুব একটা সুস্বাদু ছিল না।
আকার
এই পাখি মুরগীর চেয়ে সামান্য বড় ছিল।
থিওডোর রুজভেল্ট
থিওডোর রুজ্‌ভেল্ট জুনিয়র (ইংরেজি: Theodore Roosevelt, Jr. থ়ীওডোর্‌ রৌজ়াভ়েল্ট্‌ জূনিয়ার্‌) (জন্ম:অক্টোবর ২৭, ১৮৫৮ – মৃত্যু: জানুয়ারি ৬, ১৯১৯) মার্কিন যুক্তরাষ্ট্রের ২৬তম রাষ্ট্রপতি।
জন্ম ও শিক্ষাজীবন
থাম্ব|১১ বছর বয়সে থিওডোর রুজভেল্ট
রাজনৈতিক জীবন
রুজভেল্ট একটা বক্তৃতা দেওয়ার সময় কোন এক আতঙ্কবাদী তাকে গুলি করলে তিনি আরো 45 মিনিটের বক্তৃতা দিয়ে যান।
পুরস্কার ও সম্মাননা
থিওডোর রুজভেল্ট মার্কিন যুক্তরাষ্ট্রের প্রথম নোবেল বিজয়ী প্রেসিডেন্ট।
পাহাড়ি টুনটুনি
পাহাড়ি টুনটুনি (বৈজ্ঞানিক নাম:Phyllergates cucullatus) (Mountain tailorbird) এক ধরনের গায়ক পক্ষী। এটি Cettiidae পরিবা রের Phyllergates গণ ভুক্ত।
আবাসস্থল
এই পাখি উত্তর-পূর্ব ভারত ও দক্ষিণ-পূর্ব এশিয়ায় বাংলাদেশ, ভারত, মিয়ানমার, সিঙ্গাপুর, ইন্দোনেশিয়া, চীন, মালয়েশিয়া, কম্বোডিয়া, ফিলিপাইন, লাওস ও থাইল্যান্ড দেখতে পাওয়া যায়।
গঠন
এরা দৈর্ঘ্য ১০-১২ সেন্টিমিটার এবং ওজন ৬-৭ গ্রাম হয়ে থাকে। প্রাপ্ত বয়স্ক পাখির পিঠ জলপাই-সবুজ বর্ণের। কপাল, ডানা ও লেজ লালচে। মাথার চাঁদির সামনের অংশ ছায়ার মতো, যদিও ঘাড়ের পিছনটা অপেক্ষাকৃত ধূসর। এর চোখ বাদামি; চোখের পিছনের খাটো ভ্রু-রেখা সাদা-হলদে; চোখের ডোরা কালচে হয়ে থাকে। কান-ঢাকনি এবং গলা ও বুক ধূসর। পেট ও লেজতল-ঢাকনি উজ্জ্বল হলুদ। পা ও পায়ের পাতা সামান্য বাদামি-মেটে। সোজা ঠোঁট দুরঙা: উপরের ঠোঁট কালো ও নিচের ঠোঁট কমলা গোড়াসহ শিঙ-রঙা। পেট উজ্জ্বল হলদে, যা দেখে এই পাখিকে সহজে চেনা যায়। স্ত্রী পাখির বর্ণে সামান্য তফাৎ রয়েছে। ওদের বুকে কালো রেখার অনুপস্থিত।
স্বভাব
পোকামাকড় বা কীট পতঙ্গ এদের প্রদান খাদ্য। ঝোপঝাড়ে অতি ক্ষুদ্র পোকা শিকার করে ও এছাড়া আকাশে ওড়েও পোকা-মাকড় ধরে থাকে। প্রজনন মৌসুম মে-সেপ্টেম্বর। মাটির কাছাকাছি গাছের ডালে পাতা সেলাই করে বাসা বাঁধে। ৩-৪টি ডিম পাড়ে। ডিম ফুটতে সময় লাগে ১৪/১৫ দিন।
ইন্দোনেশিয়ার রেল পরিবহন
ইন্দোনেশিয়া এর রেল পরিবহন ব্যবস্থা তিনটি পৃথক রেল নেটওয়ার এর মাধযমে হয়ে থাকে।এই গুলি হল সুমাত্র, কালিমন্ত ও সুলেয়েসি।ওই দেশে প্রথম রেল চালু হয় জাভা দ্বীপে।দেশটিতে ১০৬৭ এমএম , ১৪৩৫ এমএম ও ৭৫০ এমএম এই তিন ধরনের গেজের রেল ব্যবস্থি রয়েছে।এই দেশের রেল ব্যবস্থা জাভা দ্বীপে ভাল ভাবে গড়ে উঠেছে।দেশ টিতে মোট ৪,০৬৯ কিলোমিটার বা ২৫২৮ মাইল রেলপথ রয়েছে।এর মধ্যে মাত্র ২৩৫ কিলোমিটার বা ১৪৬ মাইল রেলপথ বিদ্যুতীক রেল পরিসেবা রয়েছে।এচছার এই দেশের জাকার্তা, বানদুং ও সারাবায়া শহরের '' শহরতলী রেল পরিসেবা '' রয়েছে।জাকার্তাতে একটি লাইট রেল এর নির্মাণ চলছে।
উচ্চগতির রেল
ইন্দোনেশিয়ার উচ্চগতির রেল বা ইন্দোনেশিয়ার হাইস্পিড রেলপথ হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এটি ইন্দোনেশিয়ার রেল পরিবহন এর সবচেয়ে বড় প্রকল্প।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।
আরও দেখুন
ইন্দোনেশিয়ার উচ্চগতির রেল
মহারাষ্ট্র শিল্প উন্নয়ন নিগম
অর্থনৈতিক খাত
মহারাষ্ট্র শিল্প উন্নয়ন নিগম প্রধানত নিম্নোক্ত খাতগুলোর উপর ভিত্তি করে; যেমন:
অবস্থান
বর্তমানে সারা মহারাষ্ট্র রাজ্য জুড়ে এমআইডিসি এলাকা ছড়িয়ে পড়েছে। এমআইডিসি'র প্রথম শিল্প এলাকা হিসেবে থানে'র ওয়াগলে স্টেট-এর শুরু হয় ১৯৬২ সালে।
এমআইডিসি'র প্রধান শিল্প এলাকাগুলো নিচে উল্লেখ করা হলো:
এমআইডিসি'র প্রধান তথ্য প্রযুক্তি উদ্যানসমূহ এখানে রয়েছে: এমআইডিসি ওয়াইন পার্ক:
এমআইডিসি রাসায়নিক উদ্যান:
নাশিক ওয়াইন পার্ক, নাশিক
২০০১ সালের সেপ্টেম্বরে মহারাষ্ট্র গ্রপ প্রসেসিং ইন্ডাস্ট্রিয়াল পলিসি অনুযায়ী, মহারাষ্ট্র সরকার একটি প্রাইভেনশাল এরিয়া এবং একটি ক্ষুদ্র শিল্প হিসেবে দশ বছরের জন্য আবগারি ডিউটি থেকে 100% ছাড় দিয়ে ঘোষণা করেছে এবং ত্রাণ ত্রাণ ত্যাগ করেছে। সেলস ট্যাক্স মাত্রা। শিল্প ও রপ্তানি উন্নয়নে কৃষক ও মহারাষ্ট্র গ্রপ বোর্ডকে প্রশিক্ষণের জন্য সরকার একটি ওয়াইন ইনস্টিটিউট স্থাপন করেছে। মহারাষ্ট্রের প্রায় ৩৪টি ওয়াইন প্রকল্প রয়েছে; এর মধ্যে ২০টিই নাশিক জেলায় রয়েছে। বিখ্যাত নাম সুল, ভিনসুরা।
তুসি যুগল
থাম্ব|একটি তুসি যুগল তুসি যুগল হলো একটি গাণিতিক যন্ত্র যেখানে একটি বড় বৃত্তের ভিতর তার থেকে অর্ধেক ব্যাসার্ধ বিশিষ্ট বৃত্ত ঘুর্ণায়মান থাকে। এরকম ঘূর্ণনের ফলে ছোট বৃত্তের পরিধির উপরস্থ একটি নির্দিষ্ট বিন্দু বড় ব্যাসার্ধের ব্যাস বরাবর চলাচল করে।
এই যুগলটি সর্বপ্রথম আবিষ্কার করেন ১৩ শতাব্দীর ফার্সি জ্যোতিঃবিজ্ঞানী এবং গণিতবিদ নাসিরুদ্দিন তুসি। তিনি ১২৪৭ সালে তার লেখা তাহরির আল ম্যজিস্টি (আল ম্যজেস্ট গ্রন্থের ব্যাখ্যা) গ্রন্থে অন্তর্গ্রহের (Inferior Planet) গতি ব্যাখ্যা করতে এই যুগল আবিষ্কার করেন।
মূল বর্ণনা
তুসি বলেন - তুসি বলেন -
যদি দুইটি বৃত্ত (যার ছোট বৃত্তের ব্যসার্ধ বড় বৃত্তের ব্যসার্ধ অর্ধেক) একই সমতলে অবস্থান করে তবে এর মধ্যে ছোট বৃত্তের ভিতরের বিন্দুর স্পর্শক বড় বৃত্তের ব্যাস। থাম্ব|নাসিরুদ্দিন তুসির আঁকা তুসি যুগল বীজগানিতিকভাবে আমরা একে লিখতে পারি,
তুসি যুগলের সাথে জ্যোতিঃবিজ্ঞানের সম্পর্ক
নাসিরুদ্দিন তুসি ১২০১ সালে ইরানের তুস নগরে জন্মগ্রহণ করেন। তিনি ইসলামি জ্ঞানের জগতে ‘মহা জ্ঞানী’ হিসেবে পরিচিত। তিনিই প্রথম জ্যোতিবিজ্ঞানী যিনি অন্তর্গ্রহের গতির ব্যাখ্যা প্রদান করেন। ১২৪৭ সালে তিনি ‘তাহরির আল ম্যজিস্টি’ –তে এ সম্পর্কে তিনি বিষদ আলোচনা করেন।
স্ভেৎলানা সাভিৎস্কায়া
থাম্ব|সোইয়ুজ টি-১২ মহাকাশযানে [[সাভিৎস্কায়া এবং তাঁর মহাকাশ পদচারণা]] স্ভেৎলানা ইয়েভগেনিয়েভনা সাভিৎস্কায়া (Светла́на Евге́ньевна Сави́цкая (রুশ ভাষায়); জন্ম ৮ অগস্ট ১৯৪৮) হলেন একজন সোভিয়েত বিমান চালক এবং মহাকাশচারী যিনি ১৯৮২ খ্রিস্টাব্দে বিশ্বের দ্বিতীয় নারী মহাকাশচারী হিসেবে সোইয়ুজ টি-৭ মহাকাশযানে চড়ে মহাকাশে পাড়ি দিয়েছিলেন। তাঁর ১৯৮৪ খ্রিস্টাব্দের মিশনে তিনি প্রথম নারী হিসেবে দ্বিতীয় বারের জন্যে মহাকাশ উড্ডয়ন করেন, এবং তিনি মহাকাশে পদচারণা করা বিশ্বের প্রথম নারী।.
বিমান চালক হিসেবে তিনি একাধিক এফএআই বিশ্ব রেকর্ডের অধিকারী।
প্রাথমিক জীবন ও পেশা
স্ভেৎলানা সাভিৎস্কায়া এক বিশেষাধিকারপ্রাপ্ত পরিবারে জন্মগ্রহণ করেছেন। তাঁর পিতা ইয়েভগেনি সাভিৎস্কি ছিলেন দ্বিতীয় বিশ্ব যুদ্ধ চলাকালীন একজন অত্যন্ত সুসজ্জিত যুদ্ধবিমানের চালক; যে কাজের জন্যে তাঁকে পরবর্তীকালে সোভিয়েত বায়ুসেনা প্রতিরক্ষা বাহিনীর ডেপুটি কম্যান্ডার-ইন-চিফ পদে অধিষ্ঠিত করা হয়।
মাত্র ১৬ বছর বয়সে সাভিৎস্কায়া তাঁর মাতাপিতার অজান্তেই প্যারাশ্যুটিং শুরু করে দিয়েছিলেন। যখন তাঁর পিতা ব্যাপারটা শোনেন, তখন তিনি তাঁর এই প্রবণতাকে মদত করেছিলেন। তাঁর সপ্তদশ জন্মদিনে ইতিমধ্যে তিনি ৪৫০ সংখ্যক প্যারাশ্যুট  লাফ দিয়েছেন। ঠিক পরের বছর তিনি ১৩,৮০০ এবং ১৪,২৫০ মিটার উচ্চতা থেকে আন্তর-আকাশ লাফ দিয়েছিলেন।
১৯৬৬ খ্রিস্টাব্দে স্নাতক হওয়ার পর তিনি মস্কো স্টেট অ্যাভিয়েশন ইন্সটিটিউটে (এমএআই) ভরতি হন, যেখানে তিনি উড্ডয়নের পাঠ নিয়েছিলেন। ১৯৭১ খ্রিস্টাব্দে তিনি ফ্লাইট ইন্সট্রাক্টরের লাইসেন্স পেয়েছিলেন। ১৯৭২ খ্রিস্টাব্দে এমএআই থেকে স্নাতক হওয়ার পর ফেদোতভ টেস্ট পাইলট স্কুলে তিনি টেস্ট পাইলটের ট্রেনিং প্রাপ্ত হন, এবং সেখানে ১৯৭৬ খ্রিস্টাব্দে স্নাতক হয়েছিলেন। ১৯৭৮ খ্রিস্টাব্দের মে মাসে তিনি ইয়াকোভলেভ বিমান তৈরির কারখানায় টেস্ট পাইলট হিসেবে কাজে যোগ দিয়েছিলেন।
১৯৬৯ এবং ১৯৭৭ খ্রিস্টাব্দের মধ্যবর্তী সময়ে তিনি বিমান-কসরতের সোভিয়েত জাতীয় দলের সদস্য ছিলেন। ১৯৭০ খ্রিস্টাব্দের জুলাইতে হুলাভিংটনে এফএআই ওয়র্ল্ড এয়ারোবেটিক চ্যাম্পিয়নশিপে তিনি ইয়াক-১৮ বিমানে উড্ডয়ন করেন এবং একটা সর্ব-নারী দলের সঙ্গে ওয়র্ল্ড চ্যাম্পিয়নশিপ জেতেন। ১৯৭২ খ্রিস্টাব্দে স্যালোন-ডে-প্রোভেন্স ওয়র্ল্ড চ্যাম্পিয়নশিপে তিনি তৃতীয় স্থান দখল করেন; এবং ১৯৭৬ খ্রিস্টাব্দে কিয়েভে একটা ইয়াক-৫০ চালিয়ে তিনি পঞ্চম হয়েছিলেন।
সোভিয়েত মহাকাশ কার্যক্রম
ডান|থাম্ব|281x281পিক্সেল|একটা ডাকটিকিটে [[সাভিৎস্কায়া]] ১৯৭৯ খ্রিস্টাব্দে নারী মহাকাশচারীদের দ্বিতীয় দল মনোনয়ন করার প্রক্রিয়ায় সাভিতস্কায়া অংশ নিয়েছিলেন। ১৯৮০ খ্রিস্টাব্দের জুন মাসে তিনি পাকাপাকিভাবে মহাকাশযাত্রী দলে ভরতি হন। তিনি ১৯৮২ খ্রিস্টাব্দের ২৪ ফেব্রুয়ারি তাঁর পরীক্ষায় পাস করেছিলেন।
প্রথম উড়ান: সোইয়ুজ টি-৭ / টি-৫
১৯৮১ খ্রিস্টাব্দের ডিসেম্বরে সাভিৎস্কায়া তাঁর প্রথম উড়ানের জন্যে প্রস্তুতি নিয়েছিলেন, যেটা স্যালিউৎ ৭ মহাকাশ স্টেশনে যাওয়ার আসল চালকের পরিবর্তে তাঁর এটা প্রথম উড়ান ছিল। লিওনিদ পোপভ তাঁর তৃতীয় উড়ানের সঙ্গে এই মিশনের কম্যান্ডার ছিলেন; এবং এটা আলেকজান্দার সেরেব্রোভ-এর প্রথম উড়ান ছিল।
১৯৮২ খ্রিস্টাব্দের ১৯ অগস্ট সোইয়ুজ টি-৭ মহাকাশে পাঠানো হয়েছিল। ভ্যালেন্তিনা তেরেশকোভার মহাকাশযাত্রার ১৯ বছর পর এই যাত্রা সাভিৎস্কায়াকে মহাকাশে দ্বিতীয় নারী হিসেবে প্রতিপন্ন করেছিল। এই তিন জন মহাকাশচারী পরদিন মহাকাশ স্টেশনে হাজির হয়েছিলেন যেখানে তাঁদের স্বাগত জানিয়েছিলেন আনাতোলি বেরেজোভয় এবং ভ্যালেন্তিন লেবেদেভ। এই প্রথম মহাকাশ স্টেশনে নারী এবং পুরুষ মিশ্র পরিচালকেরা অংশ নেন। সাভিৎস্কায়ার জন্যে সোইয়ুজ টি-৭ কক্ষপথের মডিউলে ব্যক্তিগত জায়গা নির্দিষ্ট ছিল, কিন্তু পুরুষদের মতোই তিনি মহাকাশ স্টেশনে ঘুমিয়েছেন। ১৯৮২ খ্রিস্টাব্দের ২৭ অগস্ট পোপোভ, সাভিৎস্কায়া এবং সেরেব্রোভ সোইয়ুজ টি-৫ মহাকাশযানে চেপে পৃথিবীতে ফিরে আসেন।
১৯৯৫ খ্রিস্টাব্দে সাভিতস্কায়া বাল্টিমোর সান পত্রিকার সাংবাদিক ক্লারা জার্মানিকে এক সাক্ষাৎকার দিয়েছিলেন। তিনি স্যালিউৎ ৭ মহাকাশযানে প্রথমবার প্রবেশ করে তাঁর সঙ্গী পুরুষ মহাকাশচারীদের থেকে যৌনতার কাহিনির আবারো সামনা করেছিলেন; ভ্যালেন্তিন লেবেদেভ তাঁকে একটা বহির্বাস দিয়ে বলেছিলেন 'কাজে যাও'। তিনি বলেছিলেন যে, 'আমি তাঁদের সঙ্গে পেশাদারি সম্পর্ক নিয়ে তাড়াতাড়ি কাজ করা শুরু করি।'
দ্বিতীয় উড়ান: সোইয়ুজ টি-১২
১৯৮৩ খ্রিস্টাব্দের ডিসেম্বর ক্যাথে সুলিভানের উড়ান এবং ইভিএ-এর তিন সপ্তাহের পর সাভিৎস্কায়ার উড়ান এবং ইভিএ (মহাকাশযানের বাইরে কার্যকলাপ) নির্ধারিত হয়েছিল এবং এই ইভিএ নিয়োগ সর্বসাধারণের জন্যে ছিল। অপরপক্ষে এটা ছিল স্যালিউৎ ৭ মহাকাশ স্টেশনে একটা স্বল্পকালীন মিশন, এই সময় মহাকাশ স্টেশনে যন্ত্রপাতি নিয়ে যাওয়ার ছিল, কেননা, স্যালিউৎ ৭ ইকিউ-৩, তৃতীয় আবাসিক চালক জ্বালানি প্রকোষ্ঠে কিছু মেরামত করতে পারবেন।
সাভিৎস্কায়া তাঁর দ্বিতীয় মিশনে মহাকাশযানের বহির্মুখী কার্যকলাপ সংশ্লিষ্ট ঝালাইয়ের কাজকর্ম নিয়ে স্মৃতিচারণে বলেছেন, 'এটা কী করে হল আমি বুঝতে পারিনি। আমরা আমাদের মহাকাশের পোশাক অথবা স্টেশনের বহির্ভাগ পুড়িয়ে ফেলতে পারতাম।' কিন্তু উভয় উড়ানে তাঁর উৎকৃষ্ট কর্মক্ষমতা সমালোচকদের নীরব করে দিয়েছে, যারা মহাকাশ মিশনে একজন নারীর কর্মদক্ষতা সম্পর্কে প্রশ্ন উঠিয়েছিল।
সম্ভাব্য তৃতীয় মহাকাশ উড়ান
পৃথিবীতে ফেরার পর আন্তর্জাতিক নারী দিবস উদযাপন করতে স্যালিউৎ ৭ মহাকাশযানে এক সর্ব-নারী পরিচালিত সোইয়ুজ মিশনে সাভিৎস্কায়াকে কম্যান্ডার নিয়োগ করা হয়। ১৯৮৫ খ্রিস্টাব্দের ফেব্রুয়ারিতে, যাইহোক, স্যালিউৎ ৭-এর সঙ্গে বেতার যোগাযোগ বিচ্ছিন্ন হয়ে যায়; ১৯৮৫ খ্রিস্টাব্দের গ্রীষ্মে সোইয়ুজ টি-১৩ মিশন দ্বারা মহাকাশ স্টেশনের সঙ্গে যোগাযোগ স্থাপন করা হয়। যখন পরবর্তী মিশন কম্যান্ডার ভ্লাদিমির ভাস্যুতিনের অসুস্থতার জন্যে ১৯৮৫ খ্রিস্টাব্দের নভেম্বরে বন্ধ করে দিতে হয়, অবশেষে নারী উড়ান বাতিল করা হয়। এছাড়াও, সোইয়ুজ টি-৮ এবং সোইয়ুজ-টি-১০-১, এই দুটো অসফল উড়ানের পর যথেষ্ট সোইয়ুজ মহাকাশযান পাওয়া যায়নি। পরবর্তীকালে মির মহাকাশ স্টেশনে যাওয়ার জন্যে সোইয়ুজ-টিএম মহাকাশযানে উড়ান সম্ভব হোত। যাইহোক, ১৯৮৬ খ্রিস্টাব্দে সাভিৎস্কায়ার গর্ভাবস্থার কারণে এই প্রকল্প আর অগ্রসর হয়নি।
জীবনপঞ্জি
সাভিৎস্কায়া বিবাহিত, এক সন্তানের জননী, ১৯৮৬ খ্রিস্টাব্দে তিনি এক পুত্রসন্তানের জন্ম দেন। ১৯৮৬ খ্রিস্টাব্দের ফেব্রুয়ারিতে বাউম্যান মস্কো হায়ার টেকনিক্যাল স্কুল থেকে তিনি স্নাতক হন। ১৯৮৩ থেকে ১৯৯৪ পর্যন্ত তিনি এনপিও এনার্জিয়ার উপপ্রধান ছিলেন।
সাভিৎস্কায়া ১৯৯৩ খ্রিস্টাব্দে রুশ বিমানবাহিনী থেকে মেজর পদে অবসর নেন। ১৯৯৪-৯৫ খ্রিস্টাব্দে তিনি মস্কো স্টেট অ্যাভিয়েশন ইন্সটিটিউটে অর্থনীতি এবং বিনিয়োগের একজন সহযোগী অধ্যাপক হিসেবে কাজ করেন। ১৯৯৬ খ্রিস্টাব্দে তিনি স্টেট ডুমার ডেপুটি নির্বাচিত হয়ে রাশিয়ান ফেডারেশনের কমিউনিস্ট পার্টির প্রতিনিধিত্ব করেন, এবং তখন থেকে চার দফায় তিনি পুনর্নির্বাচিত হয়েছিলেন। বর্তমানে তিনি ডিফেন্স কমিটির উপপ্রধান হিসেবে কাজ করছেন, এবং ন্যাশনাল প্যাট্রিয়টিক ইউনিয়নের কোঅর্ডিনেশন কাউন্সিল প্রিসিডিয়ামের একজন সদস্যও আছেন।
== এফএআই ওয়র্ল্ড রেকর্ডসমূহ ==
সম্মান ও পুরস্কার
সাভিৎস্কায়া সোচিতে ২০১৪ খ্রিস্টাব্দে শীতকালীন অলিম্পিকের উদ্বোধনী অনুষ্ঠানে রাশিয়ার পতাকাবাহী পাঁচজন মহাকাশচারীর একজন ছিলেন।
৪১১৮ স্ভেতা গ্রহাণু হল সাভিৎস্কায়ার নামে নামাঙ্কিত.
সেরি বাহলোল
সেরি বাহলোল, সাহর ই বাহলোল বা সাহরি বাহলোল নামেও পরিচিত, হলো পাকিস্তানের খাইবার পাখতুনখোয়া প্রদেশের মর্দান জেলার তখতি বহির নিকটে অবস্থিত একটি শহর ও প্রত্নতাত্ত্বিক স্থান। প্রদেশের রাজধানী পেশোয়ার থেকে ৭০ কিলোমিটার উত্তর পশ্চিমে অবস্থিত।
ইতিহাস
থাম্ব|বাম|সেরি বাহলোল [[গান্ধার অঞ্চলের প্রায় মাঝামাঝি অবস্থিত।]] সেরি বাহলোল একটি ঐতিহাসিক স্থান এবং ১৯৮০ খ্রিষ্টাব্দ থেকে এটি ইউনেস্কোর বিশ্ব ঐতিহ্য স্থানের তালিকাভুক্ত আছে। সেরি বাহলোলের ধ্বংসাবশেষ হলো মূলত কুষাণ সাম্রাজ্যের সময়ে নির্মিত একটি ক্ষুদ্র প্রাচীন দুর্গ নগরের অবশিষ্টাংশ বা ধ্বংসাবশেষ। এটি দ্বিতীয় বা তৃতীয় শতকে নির্মিত হয়। প্রত্নতাত্ত্বিক জন মার্শালের সময়ে নগরটিকে সংরক্ষিত করা হয়। তখতি বহি থেকে ৫ কিলোমিটার দূরে অবস্থিত সেরি বাহলোলের আয়তন প্রায় ৯.৭ হেক্টর। সেরি বাহলোলের ধ্বংসাবশেষের গঠন কাঠামো, স্থাপত্যশৈলী, নকশা ও নির্মাণশৈলী খ্রিষ্টীয় ১ম থেকে ৭ম শতকের গান্ধার অঞ্চলের বিরাজমান রাজকীয় ও নাগরিক সম্প্রদায়ের সাথে সামঞ্জস্যপূর্ণ।
সেরি বাহলোলে গৌতম বুদ্ধের মূর্তির অবশিষ্টাংশ রয়েছে, যা সম্পূর্ণ রূপে উৎখনন করা হয় নি। মূর্তি, মুদ্রা, তৈজসপত্র ও অলঙ্কার প্রভৃতি প্রাচীন নিদর্শন প্রাপ্তি এখানে খুবই সাধারণ। স্থানীয় অধিবাসীরা তাদের ঘর ও মালিকানাধীন ভূমিতে অবৈধভাবে উৎখনন করে ঐতিহাসিক স্থাপনার ক্ষতিসাধন করে। কিছু স্থানীয় অসাধু পুরাতত্ত্ব ব্যবসায়ীরা স্থানীয়দের ভুল বুঝিয়ে অবৈধ উৎখননে প্ররোচিত করে। সেরি বাহলোলের পুরাতত্ত্ব অবশিষ্টাংশ সংরক্ষণে জাতীয় ও আন্তর্জাতিকভাবে দৃষ্টি দেওয়া প্রয়োজন।
প্রজাতন্ত্র চত্বর, ইয়েরেভান
প্রজাতন্ত্র চত্বর (Հանրապետության հրապարակ, Hanrapetut′yan hraparak, স্থানীয়দের কাছে 'হার্পারক' হিসাবে বেশি পরিচিত, "টাউন চত্বর") এটি আর্মেনিয়ার রাজধানী ইয়েরেভানের কেঁদ্রীয় স্থান। এটি দুটি বিভাগের অন্তর্গত: একটি ডিম্বাকৃতি বৃত্তাকার এবং আর একটি ট্র্যাপিজয়েড-আকৃতির বিভাগ, এই বিভাগে বাদ্যযন্ত্র ফোয়ারা রয়েছে। টাউন চত্বর, আর্মেনীয় মোটিফের ব্যবহৃত সহ নোকলাসিক শৈলীতে গোলাপী ও হলুদ টাফে নির্মিত পাঁচটি প্রধান ভবন দ্বারা পরিবেষ্টিত আছে।  এই স্থাপত্যের মধ্যে রয়েছে দ্যা গভর্নমেন্ট হাউস, ইতিহাস মাদুঘর এবং ন্যাশনাল গ্যালারী, আর্মেনিয়া মার্রিয়েট হোটেল এবং পররাষ্ট্র এবং পরিবহন ও যোগাযোগের মন্ত্রণালয়। ১৯২৪ সালে, আলেকজান্ডার তামানিয়া, টাউন চত্বর নির্মাণ করেন। ১৯৫০ সালের মধ্যে অধিকাংশ ভবনের নির্মাণ কাজ শেষ হয় এবং ১৯৭৭ সালে টাউন চত্বরের স্থাপত্যের শেষ বিল্ডিং, ন্যাশনাল গ্যালারীর নির্মাণ কাজ সম্পন্ন হয়েছিল।
সোভিয়েতের সময়ে চত্বর, লেনিন চত্বর নামে পরিচিত ছিল এবং ভ্লাদিমির লেনিনের একটি মূর্তিও এখানে রাখা ছিল এবং সামরিক প্যারেড দুইবার (মূলত তিনবার) বছরে অনুষ্ঠিত হত। আর্মেনিয়ার স্বাধীনতার পর লেনিনের মূর্তিটি সরানো হয় এবং চত্বরের নাম পরিবর্তন করা হয়। এটি ইয়েরেভান এর "স্থাপত্যিক উজ্জ্বলতা" এবং শহরটির "সবচেয়ে অসামান্য স্থাপত্য সমাহার" হিসাবে বর্ণনা করা হয়েছে। ভ্রমণ লেখক ডিইডার হোল্ডিং এর কথায়, "বিংশ শতাব্দীর বিশ্বের সর্বত্র তৈরি করা সর্বোৎকৃষ্ট কেন্দ্রীয় স্কোয়ারগুলি মধ্যে এটা একটি"। যেহেতু আর্মেনিয়া শহরের "সবচেয়ে গুরুত্বপূর্ণ স্থান", প্রজাতন্ত্র চত্বর, তাই ২০১৮ সালের ভেলভেট বিপ্লবের বিক্ষোভ এখানেই হয়।
স্থাপত্য
চত্বর দুটি ভাগে বিভক্ত। একটি ডিম্বাকৃতি বৃত্তাকার যার কেন্দ্রস্থলে একটি পাথরের কারুকার্যের নকশা রয়েছে যা উপরে থেকে একটি বুনিয়াদি আর্মেনীয় কম্বল মত দেখতে লাগে। ট্র্যাপিজয়েড-আকৃতির বিভাগে বাদ্যযন্ত্রের ফোয়ারা রয়েছে যা ইতিহাস মিউজিয়াম এবং জাতীয় গ্যালারীর সামনে। চত্বরের চারপাশের বিল্ডিংগুলি গোলাপী ও হলুদ টাফের পাথরের তৈরি আর একটি বেসাল্টের তৈরি স্থল নোঙ্গর রয়েছে।
ইতিহাস
টাউন চত্বর বিভিন্ন আকারে শতাব্দী ধরে একই জায়গায় বিদ্যমান। ২০০৩ সালে টাউন চত্বর পুনর্নির্মাণ করা হয় এবং বিস্তৃত খননকার্য করা হয়। ১৮-১৯ শতাব্দীর একটি পুরোনো স্তর-উন্মোচিত হয়। প্রাক-সোভিয়েত স্কোয়ার বরিস মেহরাবিন (মেগাবভ) দ্বারা তার ১৯০৬-১১ সালের জেনারেল ইয়ারেভেন পরিকল্পনায় নির্মিত হয়েছিল।
বর্তমানে চত্বর আলেকজান্ডার তাম্যাননিয়ার দ্বারা তার ১৯৪২ সালের ইয়েনভেনের সাধারণ পরিকল্পনায় নির্মিত করা হয়েছিল। ১৯২৬ সালে "সরকারি হাউস" শুরু হলে চত্বর নির্মাণের কাজ শুরু হয় এবং ১৯৫০-এর দশকের শেষের দিকে যখন বাকি পাঁচটি ভবন নির্মাণ করা হয় এবং শেষ পর্যন্ত ১৯৭৭ সালে সমাপ্ত হয়, তখন জাতীয় গ্যালারী তৈরি করা হয়। সোভিয়েত নেতা ভ্লাদিমির লেনিনের জন্য স্তরের নামকরণ করা হয়েছিল লেনিন চত্বর (আর্মেনিয়ান: Լենինի հրապարակ, লানিনি হাপরক; রাশিয়ান: площадь Ленина প্লোসকেড 'লেনিনা), যার মূর্তিটি ১৯৪০ সালে চত্বর নির্মিত হয়েছিল এবং ১৯৯১ সালে আর্মেনিয়ার স্বাধীনতার পূর্বে ভেঙ্গে ফেলা হয়েছিল।
প্রতিস্থাপন
টের-গাজারিয়ান লিখেছেন যে "লেনিনের স্মৃতিসৌধের ক্ষমতাচ্যুতরের পর, প্রজাতন্ত্রের চত্বরের ভারসাম্য বজায় ছিল না এবং মূর্তিপাদভূমির খালি জায়গাটিতে বিভিন্ন নকশা প্রস্তাবের আসে কিন্তু কোনটিই সিদ্ধিলাভ হয়নি।"
৩১ শে ডিসেম্বর, ২০০০ সালে, খালি থাকা লেনিনের স্থানটিতে আলোকিত করতে একটি ২৪-মিটার ক্রস নির্মিত করা হয়েছিল। ২০০১ সালে, আর্মেনিয়ার রাষ্ট্র এবং আর্মেনিয়ার এপাসটোলিক চার্চ খ্রিস্টান জাতি হওয়ার ১৭০০ তম বার্ষিকী উদযাপনের এর প্রাক্কালে নির্মাণের কাজ সমাপ্ত হয়েছিল। ক্রসে, ১৭০০ প্রতীকী আলো দ্বারা আলোড়ন উত্সর্গীকৃত ছিল এবং স্মৃতিসৌধ সারা বছর উদযাপন কেন্দ্রে হিসাবে অব্যাহত ছিল। ২০০১ সালের শেষে, উদযাপনের সময় শেষ হয় এবং ক্রসটিকে নিস্তব্ধভাবে ধ্বংস করা হয়। যেহেতু, এটি একটি অস্থায়ী চক্র ছিল খুব সামান্য আলোচনা হয়েছিল এর নির্মাণের আগে এবং ধ্বংস করার পরে।
ফেব্রুয়ারি ২০০৪ সালে বিভিন্ন সংগঠন ও পণ্যের জন্য একটি বিলবোর্ড-আকারের টেলিভিশন পর্দা খালি স্থানে আবির্ভুত হয়। এটি ২০০৬ সালে সরানো হয়েছিল।
লেনিনের মূর্তি পরিবর্তনের জন্য আর্মেনিয়াতে বেশ কিছু প্রতিযোগিতা অনুষ্ঠিত হয়েছে। সর্বাধিক প্রচলিত প্রস্তাবগুলির মধ্যে একটি হল সাসুনেসি ডেভিট (সাসুনের ডেভিড) এর স্মৃতিস্তম্ভটি প্রজাতন্ত্র চত্বরে স্থানান্তর করা। একটি মহাকাব্য উপন্যাসের, আর্মেনিয়ীয় জাতীয় নায়কের প্রধানত অরৈখিক প্রকৃতির টের-গাজারিয়ানের মতে, এটি নিরাপদ পছন্দ হবে; যাইহোক, তিনি ২০১৩ সালে ইয়েরেভান রেলওয়ে স্টেশনের সামনে রাখা স্মৃতিস্তম্ভ স্থানান্তর "অসম্ভাব্য মনে হয়" তিনি লিখেছিলেন।"
ফোয়ারা
অনেক বছর ধরে পরে থাকা, বাদ্যযন্ত্র ফোয়ারা, অবশেষে, ফরাসি কোম্পানী, অ্যাকোয়াটিক শো আন্তর্জাতিক দ্বারা পুনর্নবীকরণ এবং € ১.৪ মিলিয়ন ব্যয়বহুলের কাছাকাছি ছিল।. সেপ্টেম্বর ২০০৭ সালে এটি আবার খোলা হয়।
বড়দিনের গাছ
কমপক্ষে ১৯৫০ সাল থেকে প্রতি ডিসেম্বরে একটি বড়দিনের গাছ চত্বরে স্থাপিত করা হয়েছে।
প্যারেড
২১ সেপ্টেম্বর ১৯৯৬ সালে (পঞ্চম বার্ষিকী), আর্মেনিয়া স্বাধীনতার উদযাপন সামরিক প্যারেডগুলি অনুষ্ঠিত হয়েছিল। ১৯৯৯ (অষ্টম বার্ষিকী), ২০০৬ (১৫ তম বার্ষিকী), ২০১১ (২০ তম বার্ষিকী) অনুষ্ঠিত হয়। ২০১৬ (২৫ তম বার্ষিকী)।
কনসার্টস
৩০ সেপ্টেম্বর, ২০০৬ সালের ফ্রেঞ্চ-আর্মেনিয়ার গায়ক চার্লস এজানউর একটি গণভোট অনুষ্ঠানের মাধ্যমে গণভোট করেন।
২৩ এপ্রিল ২০১৫ সালে আর্মেনীয়-আমেরিকান রক ব্যান্ড সিস্টেম অফ অব ডাউন, রিপাবলিক স্কয়ারে আর্মেনিয়ার প্রথম কনসার্টটি দিয়েছে। বিনামূল্যে কনসার্ট আর্মেনিয়ান গণহত্যা এর ১০০ তম বার্ষিকী নিবেদিত এবং হাজার হাজার দ্বারা অংশগ্রহণ ছিল।
৮ জুন, ২০১৭ তারিখে রাশিয়ান হিপ-হপ শিল্পী তিমটি স্কোয়ারে একটি ফ্রি কনসার্ট দেয়, যা ৪০ হাজারেরও বেশি লোকের দ্বারা অংশগ্রহণ করে।
রাজনৈতিক প্রতিবাদ
২৪ এপ্রিল, ১৯৬৫ সালে, আর্মেনীয় গণহত্যার ৫০ তম বার্ষিকী স্মরণার্থে ইয়েরেভানে চত্বরে এবং অন্য জায়গায় বড় বিক্ষোভ অনুষ্ঠিত হয়।
১৯৭৪ সালের জানুয়ারিতে সোভিয়েত সর্বভারতীয় শাসনের প্রতিবাদে চত্বরে ভূগর্ভস্থ ন্যাশনাল ইউনাইটেড পার্টির সদস্য রজমিক জোহরপিয়ান, লেনিনের প্রতিকৃতি পুড়িয়ে দেয়।
২০০৮ সালের রাষ্ট্রপতি নির্বাচনের প্রেসিডেন্ট পদপ্রার্থী সার্জ সার্জসেনের নেতৃত্বে ৬০,০০০-৭০,০০০ জন "সমর্থক-সমর্থক" সমাবেশের আয়োজন করে, যারা বাসে ইয়েরেভান এবং আর্মেনিয়ার বিভিন্ন অংশ থেকে আনা হয়েছিল। তাদের বেশিরভাগই ফ্রিডম স্কোয়ারের দিকে এগিয়ে যাচ্ছিল যেখানে লভেন টের-পেট্রোসিয়ানের একটি প্রতিযোগিতামূলক সমাবেশ ছিল। মার্চে, তের-পেট্রোসিয়ান সুপারপোটারদের দ্বারা বিক্ষোভের সহিংস চক্রান্তের পর, আর্মেনীয় বাহিনীর সশস্ত্র বাহিনী দ্বারা কিছু সময়ের জন্য বর্গক্ষেত্র দখল করে।
৪ মে, ২০১২ তারিখে রিপাবলিকান পার্টির সংসদীয় নির্বাচনের প্রচারণাতে রিপাবলিকান পার্টির সমাবেশ ও কনসার্টের সময়, হাইড্রোজেন দিয়ে ভর্তি কয়েক ডজন বেলুন বিস্ফোরিত হয়, যার ফলে অন্তত ১৪৪ জনের মৃত্যু হয়।
অন্যান্য ঘটনা
১৯৬৮ সালে ইয়েরেভানের ২৭৫০ তম বার্ষিকী উদযাপনের উদ্বোধনী অনুষ্ঠানে প্রজাতন্ত্র চত্বরে আয়োজন করা হয়।
২৫ শে জুন, ২০১৩ সালে, পোপ ফ্রান্সিস এবং কারেকিন দ্বিতীয় প্রজাতন্ত্র চত্বরে একটি বিশ্বজগতের প্রার্থনা করেন। এতে প্রায় ৫০ হাজার লোক অংশ নেয়।
ফ্রেডরিক এডওয়ার্ডস (ক্রিকেটার)
ফ্রেডরিক এডওয়ার্ডস (২৮ ফেব্রুয়ারি ১৯০৮ - ২৭ এপ্রিল ১৯৮২) ছিলেন একজন অস্ট্রেলীয় ক্রিকেটার। তিনি ১৯৩৪-৩৫ সালে দক্ষিণ অস্ট্রেলিয়া ক্রিকেট দলের হয়ে পাঁচটি প্রথম-শ্রেণীর ক্রিকেট ম্যাচ খেলেছিলেন।
মির্জা সুলতান রাজা
মির্জা সুলতান রাজা (৪ সেপ্টেম্বর ১৯৩৭–১৭ নভেম্বর ২০১৩) বাংলাদেশের চুয়াডাঙ্গা জেলার রাজনীতিবিদ, মুক্তিযুদ্ধের সংগঠক, সাংবাদিক ও চুয়াডাঙ্গা-২ আসনের সাবেক সংসদ সদস্য।
প্রাথমিক জীবন
মির্জা সুলতান রাজা ৪ সেপ্টেম্বর ১৯৩৭ সলে ঝিনাইদহের মহেশপুরের গোয়ালহুদা গ্রামে নানাবাড়িতে জন্মগ্রহণ করেন। তিনি চুয়াডাঙ্গার শেখপাড়ার মীর্জা মঞ্জিলের মরহুম মী ময়েজ উদ্দীন আহম্মেদের বড় ছেলে।
রাজনৈতিক জীবন
১৯৭২ সালে জাসদে যোগ দিয়ে জাতীয় সমাজতান্ত্রিক দলের কেন্দ্রীয় কমিটির সহসভাপতি হন। ১৯৭৫ সালে জাসদের ভারপ্রাপ্ত সভাপতি হন। জাসদ ভেঙে গেলে তিনি ১৯৯০ সালে জনতা মুক্তিপার্টি সংগঠিত করে সভাপতি হন। ১৯৯২ সালে আওয়ামী লীগে যোগদিয়ে কেন্দ্রীয় কমিটির নির্বাহী সদস্য মনোনীত হন।
১৯৮০ সাল থেকে ৮২ সাল পর্যন্ত গণকণ্ঠের সম্পাপাদক হিসেবে দায়িত্ব পালন করেন।
ওমদুরমান ইসলামি বিশ্ববিদ্যালয়
ওমদুরমান ইসলামি বিশ্ববিদ্যালয় (ওআইইউ) সুদানের ওমদুরমানে অবস্থিত একটি বিশ্ববিদ্যালয়। প্রায় ৮০০ ফেডডান (৩,৩৬০,০০০ বর্গ মিটার) এলাকার উপর বিশ্ববিদ্যালয়টি  নির্মিত হয়েছে।
ইতিহাস
সুদানের পণ্ডিতরা উপনিবেশিক সরকারকে ওমদুরমান বৈজ্ঞানিক ইনস্টিটিউট প্রতিষ্ঠার জন্য অনুরোধ করেছিলেন। ১৯১২ সালে বিদেশী শিক্ষার অংশ হিসাবে ইনস্টিটিউটটি প্রতিষ্ঠা করা হয়। আল-আজহারের ব্যবস্থাপনায় ইনস্টিটিউটটি সুদানের নিয়মিত ধর্মীয় শিক্ষার প্রতিষ্ঠান হিসাবে গড়ে ওঠে।
বিংশ শতাব্দীর ষাটের দশকের মাঝামাঝি সময়ে এই বৈজ্ঞানিক প্রতিষ্ঠানটি উন্নীত হয়। পরবর্তীকালে ১৯৬৫ সালে ওমদুরমান ইসলামিক বিশ্ববিদ্যালয়ে পরিণত হয়।
বাজেল
বাজেল (Basel, আ-ধ্ব-ব: /ˈbaːzəl/; ফরাসি ভাষায়: Bâle বাল, আ-ধ্ব-ব: /bal/) উত্তর সুইজারল্যান্ডের অর্ধ-কান্টন বাজেল-ষ্টাটের রাজধানী শহর। শহরটি রাইন নদীর তীরে, ফ্রান্সের আলজাস প্রদেশ এবং জার্মানি র বাডেন-ভুর্টেমবের্গ রাজ্যের সাথে সীমান্তে অবস্থিত। ১৮৩৩ সালে বাজেল কান্টনকে ভেঙে দুইটি স্বাধীন কান্টন গঠন করা হয়: বাজেল ষ্টাট এবং বাজেল-লান্ডশাফট। বাজেল-ষ্টাটের আয়তন ৩৭ বর্গকিলোমিটার এবং এখানে প্রায় ২ লক্ষ লোকের বাস। এটি বাজেল শহর এবং আশেপাশের আরও দুইটি লোকালয় নিয়ে গঠিত। বাজেল-লান্ডশাফটের আয়তন ৪২৮ বর্গকিলোমিটার এবং এর জনসংখ্যা প্রায় আড়াই লক্ষ; লিস্টাল এর রাজধানী। বাজেল শহরটি একটি সমৃদ্ধ কৃষিভিত্তিক অঞ্চলে অবস্থিত, যেখানে ফলের বাগান এবং ক্ষেতে আঙুরের চাষ করা হয় এবং গবাদি পশুপালন করা হয়। শহরটি একটি গুরুত্বপূর্ণ শিল্পকেন্দ্র; এখানে ওষুধ, রাসায়নিক দ্রব্য, ভারী যন্ত্রপাতি, মুদ্রণ, এবং টেক্সটাইলের কারখানা আছে। পার্শ্ববর্তী ফ্রান্স ও জার্মানি থেকে হাজার হাজার লোক সীমান্ত পেরিয়ে বাজেল শহরে প্রতিদিন কাজ করতে আসে। বাজেলে প্রতি বছর একটি শিল্পমেলাও অনুষ্ঠিত হয়। এখানকার বেশিরভাগ লোক জার্মান ভাষাতে কথা বলে। বাজেলে মুন্সটার নামের একটি ক্যাথিড্রাল আছে যা ১০১৯ সালে স্থাপিত হয়। এখানে ১৪৬০ সালে সুইজারল্যান্ডের সর্বপ্রথম বিশ্ববিদ্যালয়ও স্থাপিত হয়, যার উদ্বোধন করেন পোপ ২য় পিউস। বাজেল বিশ্ববিদ্যালয়ে ওলন্দাজ পণ্ডিত দেসিসেরিউস এরাসমুস পড়াতেন এবং তাকে মুন্সটার গির্জায় সমাধিস্থ করা হয়।
৩৭৪ খ্রিষ্টাব্দে রোমানরা সীমান্ত শহর বাসিলিয়া হিসেবে শহরটির পত্তন করে। ৫ম শতকের পর থেকে এটি পশ্চিমা গির্জার বিশপদের দ্বারা শাসিত হত। ১১শ শতকে এটি পবিত্র রোমান সাম্রাজ্যের একটি রাজকীয় শহরে পরিণত হয়। ১৪৩১ থেকে ১৪৩৯ সাল পর্যন্ত শহরটি রোমান ক্যাথলিক ধারার সংস্কারসাধনের উদ্দেশ্যে আয়োজিত একটি বিখ্যাত কাউন্সিলের স্থান ছিল। ১৫০১ সালে বাজেল সুইজারল্যান্ড কনফেডারেশনে যোগদান করে এবং সুইস ধর্মীয় সংস্কার আন্দোলনের একটি কেন্দ্রে পরিণত হয়। ১৯৮৬ সালে বাজেলের একটি ওষুধ কোম্পানির কারখানার বিষাক্ত রাসায়নিক বর্জ্য রাইন নদীতে পড়লে নদীটি ব্যাপক দূষণের শিকার হয়।
স্কেলেবল ভেক্টর গ্রাফিক্স
স্কেলেবল ভেক্টর গ্রাফিক্স (সংক্ষেপে এসভিজি) হল দ্বি-মাত্রিক চিত্র (গ্রাফিক্স) উপস্থাপনের জন্য এক এক্সএমএল-ভিত্তিক ভেক্টর ইমেজ ফরম্যাট যা ইন্টারএক্টিভিটি এবং অ্যানিমেশনের জন্যও কার্যকরী। এটি ওয়ার্ল্ড ওয়াইড ওয়েব কন্‌সর্টিয়াম দ্বারা উদ্ভাবিত, 1999 থেকে প্রচলিত এক মুক্ত মান।
SVG চিত্র এবং তার আচরণসমূহ সংজ্ঞাত থাকে XML টেক্স্‌ট ফাইলে। ফলে এদের অনুসন্ধান করা, সূচনাবদ্ধ করা, স্ক্রীপ্ট দ্বারা প্রকাশ করা সম্ভব হয়। XML ফাইল হিসাবে, SVG চিত্র কোনো টেক্স্‌ট সম্পাদনাকারী সফ্‌টওয়্যার(text editor) কিম্বা কোনো চিত্রাঙ্কন-সফ্‌টওয়্যার উভইয়ের দ্বারাই তৈরি এবং সম্পাদনা করা যায়।
মোজিলা ফায়ারফক্স্‌, ইন্টারনেট এক্সপ্লোরার, গুগ্‌ল ক্রোম, অপেরা, সাফারি, মাইক্রোসফ্‌ট এজ প্রভৃতি সকল আধুনিক ওয়েব ব্রাউজার-এই SVG চিত্র ফুটিয়ে তলার ব্যবস্থা থাকে।
প্রাথমিক ধারণা
ওয়ার্ল্ড ওয়াইড ওয়েব কন্‌সর্টিয়াম-এ ১৯৯৮ সাল নাগাদ ভেক্টর গ্রাফিক্স্‌ উপস্থাপনার জন্য ছয়টি প্রতিদ্বন্দ্বি প্রস্তাবনা জমা পড়ে। এরপর SVG নির্মানের পর্যায় চলেছে 1999 থেকেই। প্রাথমিক SVG কর্মসমিতি জমা পড়া কোনো বাণিজ্যিক প্রস্তাবনা ভিত্তিক রূপায়ন না ক'রে, তাদের তথ্যগুলির সাহায্যে নতুন এক মার্কআপ ভাষা উদ্ভাবন করার সিদ্ধান্ত নেয়।
SVG তিন ধরনের চিত্র-বস্তু নিয়ে কাজ করতে পারে: ভেক্টর গ্রাফিক আকার, যেমন সঞ্চারপথ- সরল ও বক্র রেখা সমন্বিত সীমা, বিটম্যাপ চিত্র এবং টেক্স্‌ট (লেখা)। গ্রাফিক বস্তুসমূহের শ্রেনীবিন্যাস করা যায়, সৌন্দর্যায়ন করা যায়, রূপান্তর করা যায় ও পূর্বনির্ধারিত বস্তুতে রূপদান করা যায়। মূল সুবিধাগুলির মধ্যে রয়েছে ট্রান্সফরমেশন, ক্লিপিং পাথ, আলফা মাস্ক্‌স, ফিল্টার এফেক্টস এবং টেম্‌প্লেট অবজেক্টস। SVG চিত্র ক্রিয়াশীল হতে পারে আর তাতে অ্যানিমেশন থাকতে পারে, যা হতে পারে SVG XML উপাদান দ্বারা, কিম্বা SVG ডিওএম ভিত্তিক স্ক্রীপ্টিংয়ের সাহায্যে। SVG দৃশ্য রূপায়ন করতে ব্যবহার করে সিএসএস এবং লিপিকরণের জন্য ব্যবহার করে জাভাস্ক্রীপ্ট। আন্তর্জাতিকিকরণ ও স্থানীয়করন সহ, টেক্স্‌ট সাধারণ লেখা হিসাবে SVG DOM-এর মধ্যে ব্যবহার হওয়ার ফলে, SVG চিত্রণের গ্রহনযোগ্যতা বৃদ্ধি পায়।
SVG সংজ্ঞা 1.1 সংস্করণে পরিণতি পায় ২০১১ সালে। অপেক্ষাকৃত কম গণনা শক্তি এবং চিত্রণ শক্তির মোবাইল যন্ত্রসমূহের জন্য দু' ধরনের মোবাইল SVG প্রোফাইল ('Mobile SVG Profiles') হয়, ক্ষুদ্র-SVG (SVG Tiny) আর সাধারণ SVG (SVG Basic)। স্কেলেবল ভেক্টর গ্রাফিক্স 2, ১৫-ই সেপ্টেম্বর ২০১৬ তে এক W3 প্রার্থী সুপারিশ (W3C Candidate Recommendation) হয়েছিল। SVG 2 তে SVG 1.1 এবং SVG Tiny 1.2-এর অতিরিক্ত বহু নতুন সুবিধা যুক্ত হয়।
মুদ্রণ
যদিও SVG সংজ্ঞা প্রাথমিক ভাবে গুরুত্ব প্রদান করে ভেক্টর গ্রাফিক্স মার্কআপ ভাষা-কেই, এর গঠনের মধ্যে অ্যাডোবের পিডিএফ এর মতো পৃষ্ঠা বর্ণনা ভাষার ক্ষমতা রয়েছে। এতে সমৃদ্ধ গ্রাফিক্স-এর ব্যবস্থা রেছে, আর দৃশ্যসজ্জার জন্য এটি CSS-এর সাথে মানানসই। মুদ্রিত পৃষ্ঠায় প্রতিটি গ্রাফিক চিহ্ন এবং চিত্রকে নির্দিষ্ট অভিষ্ট স্থানে স্থাপন করার উপযুক্ত তথ্য ব্যবস্থা SVG-র আছে। SVG-র একটি মুদ্রণ-প্রধান অধিঃশ্রেনী (SVG Print, সত্ত্বাধিকারী Canon, HP, Adobe and Corel) বর্তমানে একটি ডব্লিউ৩সি কার্যকরী খসড়া।
লিপিকরণ এবং অ্যানিমেশন
SVG চিত্র গতিশীল ও ক্রিয়শীল হতে পারে। উপাদানসমূহের সময়-ভিত্তিক পরিবর্তন বর্ণিত হতে পারে SMIL দ্বারা, অথবা নির্ধারিত হতে পারে কোনো লিপিকরণ ভাষায় (scripting language, যেমন ইসিএমএস্ক্রিপ্ট ভা জাভাস্ক্রিপ্ট)। W3C স্পষ্ট ভাবে SMIL কে SVG অ্যানিমেশনের প্রামান্য হিসাবে সুপারিশ করে। তবে আগস্ট 2015 নাগাদ SMIL কে তীব্র ভাবে খারিজ করা হয় গুগ্‌ল ক্রোম।
onmouseover, onclick প্রভৃতি বহুসংখ্যক ঘটনা পরিচালক অরোপিত করা যায় SVG চিত্র-বস্তু সমূহের উপর।
হেমেন্দ্রকিশোর আচার্য চৌধুরী
হেমেন্দ্রকিশোর আচার্য চৌধুরী (Hemendrakishore Acharya Chaudhuri) (২৮ মে, ১৮৮১ - জুন, ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। প্রথম বিশ্বযুদ্ধের শুরুতে ভারত-জার্মানি সশস্ত্র বিপ্লব আন্দোলনের যে আয়োজন হয় তাতে পূর্ব বাংলার দায়িত্ব ছিলো তার উপর। বাংলার বিপ্লবীদের অন্যতম পৃষ্ঠপোষকরূপে দীর্ঘ ৬ বছর কারাদণ্ড ভোগ করেছেন। জেলে থাকাকালে হাঁপানি রোগে আক্রান্ত হয়ে সারা জীবন কষ্ট পান।
জন্ম
হেমেন্দ্রকিশোর আচার্য চৌধুরীর জন্ম ময়মনসিংহ জেলার মুক্তাগাছা উপজেলায়। তার পিতা দেবেন্দ্রকিশোর চৌধুরী জন্মসূত্রে মুক্তাগাছা ও ভাওয়াল রাজপরিবারের সাথে যুক্ত ছিলেন।
শিক্ষা
হেমেন্দ্রকিশোর আচার্য চৌধুরীর শিক্ষাজীবন কাটে ময়মনসিংহ এবং কলকাতায়। ছাত্রজীবনে ভাওয়ালের কবি গোবিন্দচন্দ্র দাসের রচিত স্বদেশী গান গেয়ে তিনি নবভারতের স্বপ্ন দেখতেন।
সাধনা সমিতির সদস্যবৃন্দ
হেমেন্দ্রকিশোর আচার্য চৌধুরী ছাড়াও সাধনা সমিতির সদস্য ছিলেন সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
ম্যালওয়্যার
ম্যালওয়্যার (Malware) হল ইংরেজি malicious software (ক্ষতিকর সফটওয়্যার ) এর সংক্ষিপ্ত রূপ। এ হল একজাতীয় সফ্‌টওয়্যার যা কম্পিউটার অথবা মোবাইল এর স্বাভাবিক কাজকে ব্যহত করতে, গোপন তথ্য সংগ্রহ করতে, কোনো সংরক্ষিত কম্পিউটার নেটওয়ার্ক ব্যবস্থায় অবৈধ অনুপ্রবেশ করতে বা অবাঞ্ছিত বিজ্ঞাপন দেখাতে ব্যবহার হয়। 1990 সালে Yisrael Radai ম্যালওয়্যার শব্দটি ব্যবহারে আনেন। ইতিপূর্বে এই জাতীয় সফ্‌টওয়্যারকে কম্পিউটার ভাইরাস বলা হোতো। ম্যালওয়্যার ছড়িয়ে পড়ার প্রথম শ্রেনী হল পরজীবি প্রকৃতির সফ্‌টওয়্যার অংশবিশেষ যারা কোনো এক্সিকিউটেবল্‌ ফাইলের সঙ্গে নিজেদের জুড়ে নেয়। এই অংশ হতে পারে কোনো মেশিন কোড যা সংক্রমিত করতে পারে মেশিনের কোনো অ্যাপ্লিকেশন্‌, ইউটিলিটি, সিস্টেম পোগ্রাম, এমনকি মেশিন চালু হওয়ার জন্য অত্যাবশ্যক কোনো কোড কে। ম্যালওয়্যার সংজ্ঞাত হয় তার হানিকারক উদ্দেশ্য দ্বারা। এরা কম্পিউটার ব্যবহারকারীর স্বার্থের বিরুদ্ধে কাজ করে। যদি কোনো সফ্‌টওয়্যার তার অক্ষমতার কারণে অনিচ্ছাকৃতে কম্পিউটারের কোনো অসুবিধা সৃষ্টি করে সেক্ষেত্রে তাকে ম্যালওয়্যার বলা চলেনা।
তথ্য চুরি করা কিংবা ব্যবহারকারীর অজ্ঞাতসারে তার উপর  চরসুলভ নজরদারী করার উদ্দেশ্যে ম্যালওয়্যার গোপন ভাবেও কাজ করে চলতে পারে, উদাহরণ স্বরূপঃ Regin, আবার অন্তর্ঘাত করতেও পারে (যেমনঃ  Stuxnet), অথবা নগদ দাবি আদায় করতেও পারে (CryptoLocker)
'ম্যালওয়্যার' হল কম্পিউটার ভাইরাস, ওয়ার্ম, ট্রোজান হর্স, র‍্যানসমওয়্যার, স্পাইওয়্যার, অ্যাডওয়্যার, স্কেয়ারওয়্যার ইত্যাদি বিবিধ হানিকারক, অনুপ্রবেশ-পরায়ণ সফ্‌টওয়্যার-এর এক সাধারণ নাম। এরা আসতে পারে এক্সিকিউটেবল্‌ কোড, স্ক্রীপ্ট, সক্রিয় তথ্যাদি (active content) বা অন্য কোনো রূপে। ম্যালওয়্যার প্রায়শই নিরাপদ ফাইলের রূপ ধারণ করে থাকে অথবা ঐরুপ ফাইলের মধ্যে আশ্রিত থাকে। 2011সাল অবধি অধিকাংশ ম্যালওয়্যার ঘটিত বিপদই এসেছে ওয়ার্ম আর ট্রোজান থেকে, ভাইরাস থেকে নয়।
ইউ এস স্টেটস্‌-এর বহু আইনি ধারায় ম্যালওয়্যারকে কখনো কখনো কম্পিউটার দূষক (computer contaminant) হিসাবেও বলা হয়।